### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. maj 2024 har vedtaget Magistratens foranstående indstilling af 14. maj 2024.

###

Offentlig fremlæggelse af forslag til Lokalplan nr. 1149, Liberalt erhverv og boliger ved [adresse] 7, Risskov.

### Resume

Lokalplanområdet – [adresse] 7 i Risskov – er privat ejet, beliggende i byzone og er på ca. 1.300 m2.

Lokalplanen er udarbejdet på baggrund af ønske fra den private grundejer om at udvikle grunden, så der gives mulighed for at opføre en ny, blandet bebyggelse på op til 650 m2, der indeholder erhverv samt seks mindre lejligheder. Herudover gives der mulighed for at opføre op til 40 m2 til mindre bygninger til brug for boligerne.

Lokalplanen har til formål at sikre, at ny bebyggelse på grunden opføres i et omfang og med en arkitektur, der er tilpasset det udtryk, der er gennemgående for [adresse]. Lokalplanen har også til formål at sikre beliggenheden og kvaliteten af de fælles opholdsarealer samt kantzoner og begrønning, der er tilpasset området.

Der har fra den 30. april til den 28. maj 2020 været gennemført en forudgående offentlig høring. I perioden er der i alt modtaget 78 høringssvar (idéer og forslag).

Hovedparten af de indkomne høringssvar er imødekommet, så lokalplanforslaget er i overensstemmelse med kommuneplanen.

### Beslutningspunkter

Det indstilles, at

forslag til Lokalplan nr. 1149 godkendes til offentlig fremlæggelse.

bemærkninger fra den forudgående offentlige høring besvares, som det fremgår af indstillingens afsnit 5.3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-05-2024

Adam Krogh: 6

Fremsendes til [adresse] med bemærkning, at Magistraten i mødet den 14. maj 2024 anbefaler, at byrådet tiltræder Magistratsafdelingen for Teknik og Miljøs indstilling af 30. april 2024.

Borgmester Flemming Jacobsen og Bente Poulsen var forhindret i at deltage i sagens behandling.